钦定古今图书集成/明伦汇编/氏族典/第395卷 > 李懋
## 钦定古今图书集成/明伦汇编/氏族典/第395卷 > 李懋

按《金史李懋传》：“懋不知何许人，有异术。正大闲，游京
兆，行省完颜合达爱其术，与俱至汴京，荐于哀宗，遣
近侍密问国运否泰，言无忌避，居之繁台寺，朝上日
走问之，懋能道隐事及吉凶之变，人以为神。帝恶其
言太泄，遣使者杀之。使者乃持酒殽入寺，懋出迎，笑
曰：‘是矣’。使者曰：‘何谓也’？懋曰：‘我数当尽，今日复何言’。”
遂索酒痛饮就死。